Covid-19-statistieke: Meeste gevalle in Gauteng(Argieffoto: pixabay) Suid-Afrika het teen Dinsdagaand altesaam 2 968 052 bevestigde Covid-19-gevalle gehad en 4 373 nuwe gevalle is aangemeld. Die styging verteenwoordig ŉ positiwiteitskoers van 10,2%. Daar is tans 28 651 aktiewe gevalle landwyd en 2 849 558 mense het reeds herstel. Nog 21 sterftes is ook bevestig, wat die algehele syfer op 89 843 te staan bring. ŉ Totaal van 42 664 nuwe toetse vir Covid-19 is gedoen, waaronder 21 647 (50,7%) in die private sektor en 21 017 (49,3%) in die openbare sektor. Verreweg die meeste nuwe gevalle is in Gauteng (72%) gevolg deur Wes-Kaap en KwaZulu-Natal (6% elk), Limpopo en Noordwes (5% elk), Mpumalanga (3%), Vrystaat (2%), die Oos-Kaap (1%) en die Noord-Kaap (minder as 1%). Nuwe gevalle per provinsie: Die departement het aangedui dat altesaam 25 619 891 inentings teen Donderdagaand gedoen is.